लाहौर. पाकिस्तानी पीएम नवाज शरीफ की नातिन मेहरून्निसा सफदर की शादी बीते शनिवार राहिल मुनीर से लाहौर के जट्टी उमरा में हुई। रविवार को लाहौर में वलीमा रखा गया। बता दें कि बीते शुक्रवार को पीएम नरेंद्र मोदी भी मेहरुन्निसा की मेहंदी में पहुंचे थे।
कौन है मेहरुन्निसा?
- मेहरुन्निसा पाक पीएम शरीफ की नातिन और मरियम की बेटी है।
- मरियम, नवाज शरीफ की बड़ी बेटी हैं और पीएमएल (एन) की यूथ विंग की चेयरपर्सन हैं।
- नवाज शरीफ ने नातिन की शादी के लिए कई दिनों से छुट्टी ले रखी थी।
- शादी की सारी रस्में शरीफ के होम टाउन जट्टी उमरा की पुश्तैनी हवेली में हुई थी।
- 25 दिसंबर को मेहंदी थी। 26 दिसंबर को बरात आई और 27 दिसंबर को वलीमा लाहौर में हुआ।
मेहंदी में पहुंचे थे मोदी
25 दिसंबर को सरप्राइज विजिट पर लाहौर पहुंचे मोदी ने पाक पीएम नवाज शरीफ को उनके जन्मदिन की बधाई दी थी। साथ ही नातिन को आशीर्वाद दिया। उन्होंने काबुल से दिल्ली आते हुए लाहौर जाने का फैसला किया था।
hin_Deva hin_Deva bho_Deva hin_Deva hin_Deva awa_Deva awa_Deva hin_Deva hin_Deva